title: Direktiva Komisije 2010/7/EU od 9. veljače 2010. o izmjeni Direktive 98/8/EZ Europskog parlamenta i Vijeća radi uvrštenja magnezijevog fosfida koji oslobađa fosfin kao aktivne tvari u njezin Prilog I.  Tekst značajan za EGP

text:
                  03/Sv. 65

                  HR

                  Službeni list Europske unije

                  145

            32010L0007

                  L 037/33

                  SLUŽBENI LIST EUROPSKE UNIJE

            DIREKTIVA KOMISIJE 2010/7/EU
      od 9. veljače 2010.
      o izmjeni Direktive 98/8/EZ Europskog parlamenta i Vijeća radi uvrštenja magnezijevog fosfida koji oslobađa fosfin kao aktivne tvari u njezin Prilog I.
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (1), a posebno njezin članak 16. stavak 2. drugi podstavak,
      budući da:

                  (1)

                  Uredbom Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (2) utvrđen je popis aktivnih tvari koje treba ocijeniti s obzirom na njihovo moguće uvrštenje u priloge I., I.A ili I.B Direktivi 98/8/EZ. Taj popis uključuje magnezijev fosfid.

                  (2)

                  Na temelju Uredbe (EZ) br. 1451/2007, magnezijev fosfid ocijenjen je u skladu s člankom 11. stavkom 2. Direktive 98/8/EZ o korištenju pripravka 18, insekticida, kako je utvrđeno u Prilogu V. toj Direktivi.

                  (3)

                  Državom članicom izvjestiteljicom imenovana je Njemačka koja je izvješće nadležnog tijela zajedno s preporukom podnijela Komisiji 26. listopada 2007. u skladu s člankom 14. stavcima 4. i 6. Uredbe (EZ) br. 1451/2007.

                  (4)

                  Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi tog pregleda uneseni su u izvješće o ocjeni u okviru Stalnog odbora za biocidne pripravke 17. rujna 2009.

                  (5)

                  Iz provedenih ispitivanja proizlazi da se za biocidne pripravke koji se koriste kao insekticidi i sadrže magnezijev fosfid može očekivati da će udovoljavati zahtjevima utvrđenim u članku 5. Direktive 98/8/EZ. Stoga je magnezijev fosfid primjereno uvrstiti u Prilog I. kako bi se osiguralo da se dozvole za biocidne pripravke koji se koriste kao insekticidi i sadrže magnezijev fosfid u svim državama članicama mogu odobriti, izmijeniti ili poništiti u skladu s člankom 16. stavkom 3. Direktive 98/8/EZ.

                  (6)

                  Na razini Unije nisu ocijenjene sve moguće uporabe. Stoga je primjereno da države članice ocijene te uporabe ili scenarije izloženosti i one rizike za ekosustave i populacije koji nisu reprezentativno proučeni u ocjeni rizika na razini Unije, a da prilikom izdavanja dozvola za pripravke osiguraju poduzimanje odgovarajućih mjera i postavljanje posebnih uvjeta kako bi se utvrđeni rizici smanjili na prihvatljivu razinu. Prema potrebi, države članice trebale bi posebno ocijeniti uporabu na otvorenom prostoru koja nije bila obuhvaćena ocjenom rizika na razini Unije.

                  (7)

                  U svjetlu zaključaka iznesenih u izvješću o ocjeni, primjereno je zahtijevati da se dozvole za pripravke koji sadrže magnezijev fosfid i koji se koriste kao insekticidi izdaju samo osposobljenim stručnjacima u skladu s člankom 10. stavkom 2. točkom (e) podtočkom i. Direktive 98/8/EZ, a na razini izdavanja dozvola za te pripravke zahtijevati primjenu posebnih mjera za smanjenje rizika. Te bi mjere trebalo usmjeriti na ograničavanje rizika od izloženosti korisnika magnezijevom fosfidu na prihvatljivu razinu.

                  (8)

                  Uredbom (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (3) utvrđuju se najveće granične vrijednosti za ostatke magnezijevog fosfida koji su prisutni u ili na hrani i hrani za životinje. U skladu s člankom 3. stavkom 2. točkom (c) Uredbe (EZ) br. 396/2005, najveće granične vrijednosti ostataka primjenjuju se na sve ostatke pesticida, uključujući i one koji mogu nastati kao rezultat njihove uporabe kao biocida. Države članice trebale bi pri izdavanju dozvola za pripravke osigurati primjerena ispitivanja ostataka koja će omogućiti ocjenu rizika za potrošače. Osim toga, deklaracije i/ili sigurnosni listovi odobrenih pripravaka moraju sadržavati upute za uporabu, kao što je pridržavanje razdoblja čekanja, čime se osigurava sukladnost s odredbama utvrđenim u članku 18. Uredbe (EZ) br. 396/2005.

                  (9)

                  Bitno je da se odredbe ove Direktive primjenjuju u svim državama članicama istodobno kako bi se na tržištu osiguralo jednako postupanje s biocidnim pripravcima koji sadrže aktivnu tvar magnezijev fosfid te kako bi se olakšalo pravilno funkcioniranje tržišta biocidnih pripravaka općenito.

                  (10)

                  Prije uvrštenja aktivne tvari u Prilog I., državama članicama i zainteresiranim stranama treba osigurati razuman vremenski rok kako bi im se omogućila priprema za udovoljavanje novim zahtjevima koje to uvrštenje donosi i kako bi se osiguralo da podnositelji zahtjeva koji su pripremili dokumentaciju mogu u potpunosti iskoristiti desetogodišnje razdoblje zaštite podataka koje, u skladu s člankom 12. stavkom 1. točkom (c) podtočkom ii. Direktive 98/8/EZ, počinje od dana uvrštenja.

                  (11)

                  Nakon uvrštenja, državama članicama treba osigurati razuman rok za provedbu članka 16. stavka 3. Direktive 98/8/EZ, a posebno za odobravanje, izmjenu ili poništenje dozvola za biocidne pripravke u vrsti pripravka 18 koji sadrže magnezijev fosfid kako bi osigurale njihovu usklađenost s Direktivom 98/8/EZ.

                  (12)

                  Direktivu 98/8/EZ stoga treba na odgovarajući način izmijeniti.

                  (13)

                  Mjere predviđene u ovoj Direktivi u skladu su s mišljenjem Stalnog odbora za biocidne pripravke,

            DONIJELA JE OVU DIREKTIVU:
      Članak 1.
      Prilog I. Direktivi 98/8/EZ mijenja se u skladu s Prilogom ovoj Direktivi.
      Članak 2.
      1.   Države članice najkasnije do 31. siječnja 2011. donose i objavljuju zakone i druge propise potrebne za usklađivanje s ovom Direktivom.
      One te odredbe primjenjuju od 1. veljače 2012.
      Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
      2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dana od dana objave u Službenom listu Europske unije.
      Članak 4.
      Ova je Direktiva upućena državama članicama.

         Sastavljeno u Bruxellesu 9. veljače 2010.

               Za Komisiju

               Predsjednik

            José Manuel BARROSO

         (1)  SL L 123, 24.4.1998., str. 1.

         (2)  SL L 325, 11.12.2007., str. 3.

         (3)  SL L 70, 16.3.2005., str. 1.

         PRILOG
         U Prilogu I. Direktivi 98/8/EZ za tvar magnezijev fosfid koji oslobađa fosfin umeće se sljedeći unos:

                     Br.

                     Opći naziv

                     Naziv IUPAC
                     Identifikacijske oznake

                     Najmanja čistoća aktivne tvari u biocidnom pripravku koji se stavlja na tržište

                     Datum
                     uvrštenja

                     Rok za usklađivanje
                     s člankom 16. stavkom 3. (osim za pripravke koji sadrže više od jedne aktivne tvari, za koje je krajnji rok za usklađivanje s člankom 16. stavkom 3. utvrđen u posljednjoj odluci o uvrštenju koja se odnosi na dotičnu aktivnu tvar)

                     Datum isteka uvrštenja

                     Vrsta pripravka

                     Posebne odredbe (*)

                     „26.

                     Magnezijev fosfid koji oslobađa fosfin

                     Trimagnezijev difosfod
                     EZ br.: 235-023-7
                     CAS br.: 12057-74-8

                     880 g/kg

                     1. veljače 2012.

                     31. siječnja 2014.

                     31. siječnja 2022.

                     18

                     Kod ocjene zahtjeva za izdavanje dozvole za pripravak u skladu s člankom 5. i Prilogom VI., države članice ocjenjuju, ako je to relevantno za pojedini pripravak, one uporabe ili scenarije izloženosti i one rizike za ekosustave i populacije koji nisu reprezentativno proučeni u ocjeni rizika na razini Unije. Prema potrebi, države članice posebno ocjenjuju uporabu na otvorenom prostoru.
                     Pri izdavanju dozvole za pripravak, države članice osiguravaju provođenje odgovarajućih ispitivanja ostataka koja će omogućiti ocjenu rizika za potrošače i poduzimanje posebnih mjera ili postavljanje posebnih uvjeta za smanjivanje utvrđenih rizika.
                     Države članice osiguravaju da dozvole podliježu sljedećim uvjetima:

                                 1.

                                 Pripravci se mogu prodavati samo posebno osposobljenim stručnjacima koji ih jedini smiju koristiti u obliku pripravaka spremnih za uporabu.

                                 2.

                                 S obzirom na rizike utvrđene za rukovatelje, obvezna je primjena odgovarajućih mjera za ublažavanje rizika. Te mjere, između ostalog, uključuju uporabu odgovarajuće osobne zaštitne opreme za dišne putove, primjenu aplikatora i predstavljanje pripravka u obliku kojim se izloženost rukovatelja smanjuje na prihvatljivu razinu. Za uporabu u zatvorenom prostoru, te mjere obuhvaćaju i zaštitu rukovatelja i radnika tijekom fumigacije, zaštitu radnika pri ponovnom ulasku u prostor (po obavljenoj fumigaciji) i zaštitu nazočnih osoba od istjecanja plina.

                                 3.

                                 Kod pripravaka koji sadrže magnezijev fosfid čija primjena može dovesti do pojave njegovih ostataka u hrani ili hrani za životinje, deklaracije i/ili sigurnosni listovi odobrenih pripravaka moraju sadržavati upute za uporabu, kao što je pridržavanje razdoblja čekanja, čime se osigurava sukladnost s odredbama utvrđenim u članku 18. Uredbe (EZ) br. 396/2005 Europskog parlamenta i Vijeća (SL L 70, 16.3.2005., str. 1.).”

            (*)  Za provedbu općih načela iz Priloga VI., sadržaj i zaključci izvješća o ocjeni nalaze se na internetskoj stranici Komisije: http://ec.europa.eu/comm/environment/biocides/index.htm


title: Direktiva Komisije 2005/17/EZ od 2. ožujka 2005. o izmjeni određenih odredaba Direktive 92/105/EEZ o biljnim putovnicama

text:
                  03/Sv. 44

                  HR

                  Službeni list Europske unije

                  13

            32005L0017

                  L 057/23

                  SLUŽBENI LIST EUROPSKE UNIJE

            DIREKTIVA KOMISIJE 2005/17/EZ
      od 2. ožujka 2005.
      o izmjeni određenih odredaba Direktive 92/105/EEZ o biljnim putovnicama
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno drugi podstavak njezinog članka 2. stavka 1. točke (f) i drugi podstavak njezinog članka 10. stavka 1.,
      budući da:

                  (1)

                  Na temelju Direktive Komisije 92/105/EEZ od 3. prosinca 1992. o utvrđivanju stupanja standardizacije biljnih putovnica koje se koriste pri kretanju određenog bilja, biljnih proizvoda ili drugih predmeta unutar Zajednice i o utvrđivanju detaljnih postupaka u vezi s izdavanjem takvih biljnih putovnica te uvjeti i detaljni postupci njihove zamjene (2) uspostavljeni su određeni postupci u vezi s izdavanjem biljnih putovnica.

                  (2)

                  Treba uvesti nove postupke kako bi se oznake izdane u skladu s odredbama Zajednice koje se primjenjuju za stavljanje na tržište službeno potvrđenog sjemena koje udovoljava odgovarajućim zahtjevima Direktive 2000/29/EZ smatrale biljnim putovnicama.

                  (3)

                  Čini se kako mnoge države članice već koriste oznake bez naznake „Biljna putovnica EZ-a” za nadolazeću sezonu 2004.-2005. Stoga je primjereno utvrditi pravila za korištenje oznaka za vrijeme prijelaznog razdoblja.

                  (4)

                  Direktivom 92/105/EEZ predviđeno je da biljne putovnice sadrže određene podatke, uključujući riječi „biljna putovnica EEZ-a”. Od donošenja Ugovora o Europskoj uniji, Zajednica je sada poznata kao „Europska zajednica”, s odgovarajućom kraticom „EZ”, tako da tekst treba izmijeniti u „biljna putovnica EZ-a”.

                  (5)

                  Direktivu 92/105/EEZ treba stoga na odgovarajući način izmijeniti.

                  (6)

                  Do 31. prosinca 2006. treba preispitati sustav korištenja gore navedenih oznaka uzimajući u obzir stečena iskustva.

                  (7)

                  Mjere predviđene ovom Direktivom u skladu su s mišljenjem Stalnog odbora za biljno zdravstvo,

            DONIJELA JE OVU DIREKTIVU:
      Članak 1.
      Direktiva 92/105/EEZ mijenja se kako slijedi:

                  1.

                  Članak 1. stavak 2. mijenja se kako slijedi:

                              (a)

                              točka (c) zamjenjuje se sljedećim:

                                          „(c)

                                          u slučaju gomolja Solanum tuberosum L., namijenjenih sadnji, kako je navedeno u točki 18.1. odjeljka II. dijela A Priloga IV. Direktivi Vijeća 2000/29/EZ (*), službena oznaka određena u Prilogu III. Direktivi Vijeća 2002/56/EZ (**) smije se koristiti umjesto biljne putovnice, pod uvjetom da su na oznaci podaci koji dokazuju da je udovoljeno zahtjevima iz članka 6. stavka 4. Direktive 2000/29/EZ (nakon 31. prosinca 2005. na toj oznaci moraju biti riječi ‚biljna putovnica EZ-a’); na oznaci ili na nekom drugom komercijalnom dokumentu mora biti naznačeno da su poštovane odredbe prema kojima se uvodi gomolje Solanum tuberosuma L., predviđene za sadnju i kretanje u zaštićenoj zoni, odobrenoj u odnosu na štetne organizme u pogledu tih gomolja.

                                 (*)  SL L 169, 10.7.2000., str. 1."

                                 (**)  SL L 193, 20.7.2002., str. 60.”;"

                              (b)

                              dodaju se sljedeće točke (d), (e) i (f):

                                          „(d)

                                          u slučaju sjemena Helianthus annuus L., navedenog u točki 26. odjeljka II. dijela A Priloga IV. Direktivi 2000/29/EZ, službena oznaka određena u Prilogu IV. Direktivi Vijeća 2002/57/EZ (***) smije se koristiti umjesto biljne putovnice, pod uvjetom da su na oznaci podaci koji dokazuju da je udovoljeno zahtjevima iz članka 6. stavka 4. Direktive 2000/29/EZ (nakon 31. kolovoza 2005. na toj oznaci moraju biti riječi ‚biljna putovnica EZ-a’);

                                          (e)

                                          u slučaju sjemena Lycopersicon lycopersicum (L.) Karsten ex Farw. i Phaseolus L., navedenih u točkama 27. i 29. odjeljka II. dijela A Priloga IV. Direktivi 2000/29/EZ, službena oznaka određena u Prilogu IV. dijelu A Direktivi Vijeća 2002/55/EZ (****) smije se koristiti umjesto biljne putovnice, pod uvjetom da su na oznaci podaci koji dokazuju da je udovoljeno zahtjevima iz članka 6. stavka 4. Direktive 2000/29/EZ (nakon 31. kolovoza 2005. na toj oznaci moraju biti riječi ‚biljna putovnica EZ-a’);

                                          (f)

                                          u slučaju sjemena Medicago sativa L. navedenog u točkama 28.1. i 28.2. odjeljka II. dijela A Priloga IV. Direktivi 2000/29/EZ, službena oznaka određena u Prilogu IV. dijelu A Direktivi Vijeća 66/401/EEZ (*****) smije se koristiti umjesto biljne putovnice, pod uvjetom da su na oznaci podaci koji dokazuju da je udovoljeno zahtjevima iz članka 6. stavka 4. Direktive 2000/29/EZ (nakon 31. kolovoza 2005. na toj oznaci moraju biti riječi ‚biljna putovnica EZ-a’).

                                 (***)  SL L 193, 20.7.2002., str. 74."

                                 (****)  SL L 193, 20.7.2002., str. 33."

                                 (*****)  SL 125, 11.7.1966., str. 2298/66.”"

                  2.

                  Članak 4. se briše.

                  3.

                  U Prilogu, točka 1. zamjenjuje se sljedećim:

                              „1.

                              ‚Biljna putovnica EZ-a’ (u prijelaznom razdoblju koje završava 1. siječnja 2006., može se koristiti tekst ‚biljna putovnica EEZ-a’).”

            Članak 2.
      Sustav prema kojem se oznake iz članka 1. stavka 1. koriste preispituje se do 31. prosinca 2006.
      Članak 3.
      1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 14. svibnja 2005. One te odredbe primjenjuju od 15. svibnja 2005.
      Kad države članice donose ove mjere, te mjere prilikom njihove službene objave sadrže uputu na ovu Direktivu ili se uz njih navodi takva uputa. Načine tog upućivanja određuju države članice.
      2.   Države članice Komisiji dostavljaju tekst glavnih odredaba nacionalnog prava koji donesu u području na koje se odnosi ova Direktiva.
      Članak 4.
      Ova Direktiva stupa na snagu dvadesetog dana od objave u Službenom listu Europske unije.
      Članak 5.
      Ova je Direktiva upućena državama članicama.

         Sastavljeno u Bruxellesu 2. ožujka 2005.

               Za Komisiju

            Markos KYPRIANOU

               Član Komisije

         (1)  SL L 169, 10.7.2000., str. 1. Direktiva kako je zadnje izmijenjena Direktivom 2004/102/EZ (SL L 309, 6.10.2004., str. 9.).

         (2)  SL L 4, 8.1.1993., str. 22.


title: Direktiva Komisije 98/15/EZ od 27. veljače 1998. o izmjeni Direktive Vijeća 91/271/EEZ vezano uz određene zahtjeve utvrđene u Prilogu I. toj Direktivi  Tekst značajan za EGP

text:
               15/Sv. 001

               HR

               Službeni list Europske unije

               22

         31998L0015

               L 067/29

               SLUŽBENI LIST EUROPSKE UNIJE

               27.02.1998.

      DIREKTIVA KOMISIJE 98/15/EZ
   od 27. veljače 1998.
   o izmjeni Direktive Vijeća 91/271/EEZ vezano uz određene zahtjeve utvrđene u Prilogu I. toj Direktivi
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 91/271/EEZ od 21. svibnja 1991. o pročišćavanju komunalnih otpadnih voda (1), a posebno njezin članak 5. stavak 3.,
   budući da odredbe za ispuštanja u osjetljiva područja podložna eutrofikaciji, iz stanica za pročišćavanje komunalnih otpadnih voda, navedene u Tablici 2. Priloga I. Direktivi 91/271/EEZ, uzrokuju probleme u tumačenju koji se moraju razjasniti; budući da je potrebno izmijeniti Tablicu 2. Priloga I. navedenoj Direktivi;
   budući da su mjere predviđene u ovoj Direktivi u skladu s mišljenjem Odbora osnovanog temeljem članka 18. Direktive 91/271/EEZ,
   DONIJELA JE OVU DIREKTIVU:
   Članak 1.
   Prilog I. Direktivi 91/271/EEZ mijenja se u skladu s Prilogom ovoj Direktivi.
   Članak 2.
   Države članice donose zakone i druge propise potrebne za usklađivanje s ovom Direktivom najkasnije do 30. rujna 1998. One o tome odmah obavješćuju Komisiju.
   Kada države članice donose navedene mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 27. veljače 1998.

            Za Komisiju

         Ritt BJERREGAARD

            Članica Komisije

      (1)  SL L 135, 30.5.1991., str. 40.
   PRILOG
   Tablica 2. Priloga I. Direktivi 91/271/EEZ zamjenjuje se sljedećim:

                  „Tablica 2.:

                  Zahtjevi za ispuštanja iz stanica za pročišćavanje komunalnih otpadnih voda u osjetljiva područja koja su podložna eutrofikaciji kako je utvrđeno u Prilogu II. dijelu A točki (a). Jedan ili oba parametra mogu se primijeniti ovisno o lokalnoj situaciji. Primjenjuju se vrijednosti za koncentraciju ili za postotak smanjenja.

                  Parametri

                  Koncentracija

                  Minimalni postotak smanjenja (1)

                  Referentna metoda mjerenja

                  Ukupni fosfor

                  2 mg/l (10 000 – 100 000 p.e.)

                  80

                  Molekularna apsorpcijska spektrofotometrija

                  1 mg/l (više od 100 000 p.e.)

                  Ukupni dušik (2)

                  15 mg/l (10 000 – 100 000 p.e.) (3)

                  70-80

                  Molekularna apsorpcijska spektrofotometrija

                  10 mg/l (više od 100 000 p.e.) (3)

      (1)  Smanjenje u odnosu na opterećenje vode koja utječe.

      (2)  Ukupni dušik znači zbroj ukupnog Kjeldahl dušika (organski i amonijski dušik), nitrat-dušik i nitrit-dušik.

      (3)  Ove vrijednosti za koncentraciju su godišnje srednje vrijednosti navedene u Prilogu I. stavku D.4. točki (c). Međutim, uvjeti za dušik mogu se provjeriti pomoću dnevnih prosjeka ako se dokaže u skladu s Prilogom I. stavkom D.1. da je dobivena ista razina zaštite. U tom slučaju, dnevni prosjek ne smije biti viši od 20 mg/l ukupnog dušika za sve uzorke kada je temperatura iz vode koja istječe u biološkom reaktoru viša ili jednaka 12 °C. Uvjeti glede temperature mogu se zamijeniti ograničenjem vremena rada radi uzimanja u obzir regionalnih klimatskih uvjeta.”


title: Direktiva 2013/58/EU Europskog parlamenta i Vijeća оd 11. prosinca 2013. o izmjeni Direktive 2009/138/EZ (Solventnost II) u pogledu roka za njezino prenošenje i roka za njezinu primjenu te datuma stavljanja izvan snage određenih direktiva (Solventnost I)  Tekst značajan za EGP

text:
               18.12.2013

               HR

               Službeni list Europske unije

               L 341/1

         DIREKTIVA 2013/58/EU EUROPSKOG PARLAMENTA I VIJEĆA
   оd 11. prosinca 2013.
   o izmjeni Direktive 2009/138/EZ (Solventnost II) u pogledu roka za njezino prenošenje i roka za njezinu primjenu te datuma stavljanja izvan snage određenih direktiva (Solventnost I)
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 53. stavak 1. i članak 62.,
   uzimajući u obzir prijedlog Europske komisije,
   u skladu s redovnim zakonodavnim postupkom (1),
   budući da:

               (1)

               Direktivom 2009/138/EZ Europskog parlamenta i Vijeća (2) predviđeno je uspostavljanje modernog i na mjerenju rizika utemeljenog sustava uređenja i nadzora društava za osiguranje i društava za reosiguranje u Uniji. Taj je sustav od ključne važnosti za siguran i stabilan sektor osiguranja koji je u stanju ponuditi održive proizvode osiguranja i poduprijeti realno gospodarstvo poticanjem dugoročnih ulaganja i dodatne stabilnosti.

               (2)

               Direktivom 2011/89/EU Europskog parlamenta i Vijeća (3) provode se određene izmjene članaka od 212. do 262. Direktive 2009/138/EZ koje trebaju biti primjenjive od 10. lipnja 2013.

               (3)

               Direktivom 2012/23/EU Europskog parlamenta i Vijeća (4) mijenja se Direktiva 2009/138/EZ odgađanjem roka za prenošenje s 31. listopada 2012. na 30. lipnja 2013., datuma početka primjene s 1. studenoga 2012. na1. siječnja 2014. i datuma stavljanja izvan snage postojećih direktiva o osiguranju i reosiguranju (5) (dalje u tekstu zajednički „Solventnost I”) s 1. studenoga 2012. na 1. siječnja 2014.

               (4)

               Komisija je 19. siječnja 2011. usvojila prijedlog („prijedlog Omnibus II”) da se, između ostalog, izmijeni Direktiva 2009/138/EZ kako bi se uzela u obzir nova nadzorna struktura za osiguranje, odnosno osnivanje Europskog nadzornog tijela (Europsko nadzorno tijelo za osiguranje i strukovno mirovinsko osiguranje) (EIOPA). Prijedlog Omnibus II također sadrži odredbe o odgađanju roka za prenošenje i datuma početka primjene Direktive 2009/138/EZ, kao i datuma stavljanja izvan snage Solventnosti I, te služi i kao sredstvo za prilagodbu Direktive 2009/138/EZ stupanju na snagu Ugovora o funkcioniranju Europske unije pretvaranjem odredaba kojima se Komisija ovlašćuje za donošenje provedbenih mjera u odredbe kojima se Komisija ovlašćuje za donošenje delegiranih i provedbenih akata.

               (5)

               S obzirom na složenost prijedloga Omnibusa II, postoji rizik da on neće stupiti na snagu prije roka za prenošenje i datuma početka primjene Direktive 2009/138/EZ. Ako bi ti datumi ostali neizmijenjeni, to bi značilo provedbu Direktive 2009/138/EZ prije stupanja na snagu prijelaznih pravila i značajnih prilagodbi, uključujući dodatno pojašnjenje ovlasti donošenja delegiranih i provedbenih akata, predviđenih prijedlogom Omnibus II.

               (6)

               Kako bi se izbjeglo pretjerano opterećenje država članica zakonodavnim obvezama prema Direktivi 2009/138/EZ te kasnije u okviru nove nadzorne strukture koja je predviđena prijedlogom Omnibus II, prikladno je stoga odgoditi rok za prenošenje i datum početka primjene Direktive 2009/138/EZ, omogućujući nadzornim tijelima i društvima za osiguranje i reosiguranje dovoljno vremena za pripremu za primjenu te nove strukture.

               (7)

               Iz kronološkog redoslijeda događaja očito je da bi se odgađanje roka za prenošenje i datuma početka primjene Direktive 2009/138/EZ trebalo primijeniti i na njezine izmjene izvršene Direktivom 2011/89/EZ.

               (8)

               Radi pravne sigurnosti na odgovarajući bi način trebalo odgoditi i datum stavljanja izvan snage Solventnosti I.

               (9)

               S obzirom na vrlo kratko razdoblje do relevantnih datuma određenih Direktivom 2009/138/EZ, ova bi Direktiva trebala stupiti na snagu bez odgađanja.

               (10)

               Zbog toga je u ovom slučaju opravdano primijeniti iznimku za žurne slučajeve predviđenu u članka 4. Protokola br. 1 o ulozi nacionalnih parlamenata u Europskoj uniji u pogledu prosljeđivanja nacionalnim parlamentima prijedloga ove Direktive,

         DONIJELI SU OVU DIREKTIVU:
   Članak 1.
   Direktiva 2009/138/EZ mijenja se kako slijedi:

               1.

               Članak 309. stavak 1. mijenja se kako slijedi:

                           (a)

                           u prvom podstavku, datum „30. lipnja 2013.” zamjenjuje se datumom „31. ožujka 2015.”;

                           (b)

                           u drugom podstavku, datum „1. siječnja 2014.” zamjenjuje se datumom „1. siječnja 2016.”.

               2.

               U članku 310. prvom stavku, datum „1. siječnja 2014.” zamjenjuje se datumom „1. siječnja 2016.”.

               3.

               U članku 311. drugom stavku, datum „1. siječnja 2014.” zamjenjuje se datumom „1. siječnja 2016.”.

         Članak 2.
   Ova Direktiva stupa na snagu sljedećeg dana od dana objave u Službenom listu Europske Unije.
   Članak 3.
   Ova je Direktiva upućena državama članicama.

      Sastavljeno u Strasbourgu 11. prosinca 2013.

            Za Europski parlament

            Predsjednik

         M. SCHULZ

            Za Vijeće

            Predsjednik

         V. LEŠKEVIČIUS

      (1)  Stajalište Europskog parlamenta od 21. studenoga 2013. (još nije objavljeno u Službenom listu) i odluka Vijeća od 5. prosinca 2013.

      (2)  Direktiva 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (SL L 335, 17.12.2009., str. 1.).

      (3)  Direktiva 2011/89/EU Europskog parlamenta i Vijeća od 16. studenoga 2011. o izmjeni direktiva 98/78/EZ, 2002/87/EZ, 2006/48/EZ i 2009/138/EZ u odnosu na dodatni nadzor financijskih subjekata u financijskom konglomeratu (SL L 326, 8.12.2011., str. 113.).

      (4)  Direktiva 2012/23/EU Europskog parlamenta i Vijeća od 12. rujna 2012. o izmjeni Direktive 2009/138/EZ u pogledu roka za njezino prenošenje i roka za njezinu primjenu te datuma stavljanja izvan snage određenih direktiva (SL L 249, 14.9.2012., str. 1.).

      (5)  Direktiva Vijeća 64/225/EEZ od 25. veljače 1964. o ukidanju ograničenja slobode poslovnog nastana i slobode pružanja usluga u području reosiguranja i retrocesije (SL 56, 4.4.1964., str. 878/64.); Prva direktiva Vijeća 73/239/EEZ od 24. srpnja 1973. o usklađivanju zakona i drugih propisa koji se odnose na osnivanje i obavljanje poslova izravnog osiguranja osim životnog osiguranja (SL L 228, 16.8.1973., str. 3.); Direktiva Vijeća 73/240/EEZ od 24. srpnja 1973. o ukidanju ograničenja slobode poslovnog nastana za poslove izravnog osiguranja osim životnog osiguranja (SL L 228, 16.8.1973., str. 20.); Direktiva Vijeća 76/580/EEZ od 29. lipnja 1976. o izmjeni Direktive 73/239/EEZ (SL L 189, 13.7.1976., str. 13.); Direktiva Vijeća 78/473/EEZ od 30. svibnja 1978. o usklađivanju zakona i drugih propisa o suosiguranju na razini Zajednice (SL L 151, 7.6.1978., str. 25.); Direktiva Vijeća 84/641/EEZ od 10. prosinca 1984. o izmjeni, posebno u pogledu turističke pomoći, Prve direktive (73/239/EEZ) (SL L 339, 27.12.1984., str. 21.); Direktiva Vijeća 87/344/EEZ od 22. lipnja 1987. o usklađivanju zakona i drugih propisa u području osiguranja troškova pravne zaštite (SL L 185, 4.7.1987., str. 77.); Druga direktiva Vijeća 88/357/EEZ od 22. lipnja 1988. o usklađivanju zakona i drugih propisa koji se odnose na izravno osiguranje osim životnog osiguranja, koja propisuje odredbe kako bi se olakšalo učinkovito ostvarivanje slobode pružanja usluga (SL L 172, 4.7.1988., str. 1.); Direktiva Vijeća 92/49/EEZ od 18. lipnja 1992. o usklađivanju zakona i drugih propisa koji se odnose na izravno osiguranje osim životnog osiguranja (Treća direktiva o neživotnom osiguranju) (SL L 228, 11.8.1992., str. 1); Direktiva 98/78/EZ Europskog parlamenta i Vijeća od 27. listopada 1998. o dodatnom nadzoru društava za osiguranje u grupi osiguravatelja (SL L 330, 5.12.1998., str. 1.); Direktiva 2001/17/EZ Europskog parlamenta i Vijeća od 19. ožujka 2001. o reorganizaciji i likvidaciji društava za osiguranje (SL L 110, 20.4.2001., str. 28.); Direktiva 2002/83/EZ Europskog parlamenta i Vijeća od 5. studenoga 2002. o životnom osiguranju (SL L 345, 19.12.2002., str. 1.); Direktiva 2005/68/EZ Europskog parlamenta i Vijeća od 16. studenoga 2005. o reosiguranju (SL L 323, 9.12.2005., str. 1.).


title: 85/391/EEZ: Šesta direktiva Komisije od 16. srpnja 1985. o prilagodbi tehničkom napretku priloga II., III., IV., V. i VI. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode

text:
               13/Sv. 016

               HR

               Službeni list Europske unije

               36

         31985L0391

               L 224/40

               SLUŽBENI LIST EUROPSKE UNIJE

               16.07.1985.

      ŠESTA DIREKTIVA KOMISIJE

   od 16. srpnja 1985.
   o prilagodbi tehničkom napretku priloga II., III., IV., V. i VI. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
   (85/391/EEZ)
   KOMISIJA EUROPSKIH ZAJEDNICA,
   uzimajući u obzir ugovor o osnivanju Europske ekonomske zajednice,
   uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1) kako je zadnje izmijenjena Direktivom 84/415/EEZ (2), a posebno njezin članak 8. stavak 2.,
   budući da radi očuvanja javnog zdravlja uporaba nekih etera hidrokinona u kozmetičkim proizvodima treba biti zabranjena;
   budući da na temelju najnovijih znanstvenih i tehničkih istraživanja, uz neka ograničenja i uvjete, uporaba selenijeva disulfida u šamponima protiv peruti može biti dozvoljena; budući da uporaba nekih aluminijevih cirkonijevih kompleksa kao sredstva protiv znojenja može biti trajno dozvoljena,
   budući da neki konzervansi mogu oslobađati formaldehid i stoga gotovi proizvodi koji ih sadrže moraju podlijegati uvjetima označivanja koji su određeni za formaldehid;
   budući da su mjere predviđene ovom Direktivom u skladu s mišljenjem Odbora za prilagođavanje direktiva tehničkom napretku radi uklanjanja prepreka u trgovanju kozmetičkim proizvodima,
   DONIJELA JE OVU DIREKTIVU:
   Članak 1.
   Direktiva 76/768/EEZ mijenja se kako slijedi:

               1.

               U Prilogu II.:

                           —

                           pod referentnim brojem 167, „Prilog IV., dio 1.” zamjenjuje se s „Prilog VII., dio 2.”,

                           —

                           referentni broj 178 zamjenjuje se s:

                              178.   4-benziloksifenol, 4-metoksifenol i 4-etoksifenol”,

                           —

                           referentni broj 297 zamjenjuje se s:

                              297.   Selenij i njegovi spojevi, osim selenijeva disulfida pod uvjetima iskazanim pod referentnim brojem 49 u Prilogu III., dijelu 1.”.

               2.

               U Prilogu III., dijelu 1., dodaju se sljedeći referentni brojevi:

                           a

                           b

                           c

                           d

                           e

                           f

                           49

                           Selenijev disulfid

                           Šamponi protiv peruti

                           1 %

                                       –

                                       Sadrži selenijev disulfid

                                       –

                                       Izbjegavati doticaj s očima ili oštećenom kožom

                           50

                           Aluminijevi cirkonijevi klorid hidroksid kompleksi
                           AlxZr(OH)yClz

                           i aluminijevi cirkonijevi klorid sidroksid glicin kompleksi

                           Sredstva protiv znojenja

                           20 % kao bezvodni aluminijev cirkonijev klorid hidroksid
                           5,4 % kao cirkonij

                           1.   Omjer između broja aluminijevih i cirkonijevih atoma mora biti između 2 i 10
                           2.   Omjer između broja (Al + Zr) atoma i klorovih atoma mora biti između 0,9 i 2,1
                           3.   Zabranjeno u aerosolnim raspršivačima (sprejevima)

                           Ne nanositi na nadraženu ili oštećenu kožu

               3.

               U Prilogu IV., dijelu 1., br. 7 se briše.

               4.

               U Prilogu V., br. 6 zamjenjuje se sa:
               6.   Cirkonij i njegovi spojevi, osim kompleksa pod referentnim brojem 50 u Prilogu III., dijelu 1., i cirkonijevih lakova, soli i pigmenata u bojilima nabrojenim referencom (5) u Prilogu III., dijelu 2., i u Prilogu IV., dijelu 2.”.

               5.

               U Prilogu VI.,

                           —

                           u preambuli se dodaje sljedeći stavak 5.:

                              5.   Svi gotovi proizvodi koji sadrže formaldehid ili tvari u ovom Prilogu koje oslobađaju formaldehid, moraju na oznaci imati upozorenje ‚sadrži formaldehid’, ako je koncentracija formaldehida u gotovom proizvodu veća od 0,05 %.”,

                           —

                           za tvar br. 5 u dijelu 1. i tvari 39,44 i 50 u dijelu 2., u stupcu (e) se briše upozorenje „sadrži formaldehid”,

                           —

                           u stupcu (c), za tvar br. 5 u dijelu 1. i za tvari 39, 44 i 50 u dijelu 2. se briše najveća dozvoljena koncentracija,

                           —

                           za tvari 39, 44 i 50 u dijelu 2., maksimalne dozvoljene koncentracije u stupcu (c) se zamjenjuju s 1 %, 0,15 % i 0,6 %,

                           —

                           bilješka na dnu stranice (2) u dijelu 1. i bilješka na dnu stranice (1) u dijelu 2. se brišu.

         Članak 2.
   Države članice donose zakone i druge propise potrebne za usklađivanje s ovom Direktivom najkasnije do 31. prosinca 1986.
   One o tome odmah obavješćuju Komisiju.
   Članak 3.
   Ova je Direktiva upućena državama članicama.

      Sastavljeno u Bruxellesu 16. srpnja 1985.

            Za Komisiju

         Stanley CLINTON DAVIS

            Član Komisije

      (1)  SL L 262, 27.9.1976., str. 169.

      (2)  SL L 228, 25.8.1984., str. 31.


title: 90/429/EEZ: Direktiva Vijeća od 26. lipnja 1990. o utvrđivanju uvjeta zdravlja životinja koji se primjenjuju na trgovinu unutar Zajednice i uvoz sjemena domaćih životinja vrste svinja

text:
               03/Sv. 013

               HR

               Službeni list Europske unije

               86

         31990L0429

               L 224/62

               SLUŽBENI LIST EUROPSKE UNIJE

               26.06.1990.

      DIREKTIVA VIJEĆA

   od 26. lipnja 1990.
   o utvrđivanju uvjeta zdravlja životinja koji se primjenjuju na trgovinu unutar Zajednice i uvoz sjemena domaćih životinja vrste svinja
   (90/429/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da se odredbe koje se odnose na probleme u vezi sa zdravljem životinja u trgovini govedima i svinjama unutar Zajednice nalaze u Direktivi 64/432/EEZ (4) kako je zadnje izmijenjena Direktivom 89/360/EEZ (5); budući da osim toga Direktiva 72/462/EEZ (6) kako je zadnje izmijenjena Direktivom 89/227/EEZ (7) sadrži odredbe koje se odnose na probleme u vezi s veterinarskim pregledima pri uvozu goveda i svinja iz trećih zemalja;
   budući da je gore navedenim odredbama osigurano, u vezi s trgovinom unutar Zajednice i uvozom u Zajednicu goveda i svinja iz trećih zemalja, da država podrijetla jamči da su ispunjeni kriteriji zdravlja životinja tako da je rizik od širenja bolesti životinja skoro uklonjen; budući da ipak postoji određeni rizik od širenja takvih bolesti u slučaju trgovine sjemenom;
   budući da je u kontekstu politike Zajednice o usklađivanju nacionalnih odredbi o zdravlju životinja koje uređuju trgovinu unutar Zajednice životinjama i proizvodima životinjskog podrijetla sada potrebno stvoriti harmonizirani sustav za trgovinu unutar Zajednice i uvoz u Zajednicu sjemena svinja;
   budući da u kontekstu trgovine sjemenom unutar Zajednice, država članica u kojoj se sjeme sakuplja treba imati obvezu osigurati da je takvo sjeme sakupljeno i obrađeno u odobrenim i nadziranim centrima za sakupljanje, da je dobiveno od životinja čiji je zdravstveni status takav da se osigurava da je rizik od širenja bolesti životinja uklonjen, da je sakupljeno, obrađeno, uskladišteno i prevezeno u skladu s pravilima kojima se čuva njihov zdravstveni status te da ga tijekom prijevoza do zemlje odredišta prati certifikat o zdravlju životinja kako bi se osiguralo ispunjenje ove obveze;
   budući da razlike u politikama koje se vode unutar Zajednice u vezi s cijepljenjem protiv određenih bolesti opravdavaju zadržavanje odstupanja, koja su ograničena vremenom, odobravajući zahtjev država članica, u odnosu na određene bolesti, za dodatnom zaštitom protiv tih bolesti;
   budući da je za uvoz sjemena u Zajednicu iz trećih zemalja potrebno sastaviti popis trećih zemalja uzimajući u obzir kriterije zdravlja životinja; budući da, neovisno od tog popisa, države članice trebaju dozvoliti uvoz sjemena samo iz centara za sakupljanje sjemena koji dostižu određene standarde i koji se službeno nadziru; budući da, osim toga, u vezi s državama na tom popisu, treba propisati posebne uvjete zdravlja životinja sukladno s okolnostima; budući da, kako bi se provjerila sukladnost s tim standardima, mora biti moguće obavljati provjere na licu mjesta;
   budući da pravila i postupke za preglede utvrđene Direktivom Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (8) treba proširiti tako da obuhvaćaju ovu Direktivu;
   budući da radi sprečavanja prijenosa određenih zaraznih bolesti treba provoditi kontrole uvoza kad pošiljka sjemena stigne na područje Zajednice, osim u slučaju vanjskog provoza;
   budući da državi članici treba dozvoliti poduzimanje hitnih mjera u slučaju izbijanja neke zarazne bolesti u drugoj državi članici ili trećoj zemlji; budući da opasnosti povezane s takvim bolestima i zaštitne mjere koje su potrebne treba procijeniti na isti način u cijeloj Zajednici; budući da je s tim ciljem potrebno uspostaviti hitni postupak Zajednice prema kojem se moraju poduzimati potrebne mjere u sklopu Stalnog veterinarskog odbora;
   budući da Komisiji treba povjeriti poduzimanje određenih mjera za provedbu ove Direktive; budući da je s tim ciljem potrebno utvrditi postupak za blisku i učinkovitu suradnju između Komisije i država članica unutar Stalnog veterinarskog odbora;
   budući da ova Direktiva ne utječe na trgovinu sjemenom koje je dobiveno prije datuma od kojeg je države članice moraju poštovati,
   DONIJELO JE OVU DIREKTIVU:
   POGLAVLJE I.

      Opće odredbe

   Članak 1.
   Ovom se Direktivom propisuju uvjeti zdravlja životinja koji se primjenjuju u trgovini unutar Zajednice i uvozu iz trećih zemalja sjemena domaćih životinja iz vrste svinja.
   Članak 2.
   Za potrebe ove Direktive, definicije iz članka 2. Direktiva 64/432/EEZ, 72/462/EEZ, 80/407/EEZ (9) i 90/425/EEZ (10) primjenjuju se prema potrebi.
   Osim toga, „sjeme” znači ejakulat domaće životinje iz vrste svinja u nepromijenjenom stanju ili pripravljen ili razrijeđen.
   POGLAVLJE II.

      Trgovina unutar Zajednice

   Članak 3.
   Svaka država članica osigurava da je samo sjeme koje ispunjava sljedeće opće uvjete namijenjeno za trgovinu:

               (a)

               mora biti sakupljeno i obrađeno radi umjetnog osjemenjivanja u centru za sakupljanje sjemena odobrenom s obzirom na zdravlje životinja radi trgovine unutar Zajednice u skladu s člankom 5. stavkom 1.;

               (b)

               mora biti sakupljeno od domaćih životinja iz vrste svinja čiji je zdravstveni status u skladu s Prilogom B;

               (c)

               mora biti sakupljeno, obrađeno, uskladišteno i prevezeno u skladu s prilozima A i C.

         Članak 4.
   1.   Do 31. prosinca 1992. države članice u kojima svi centri za sakupljanje sjemena drže samo životinje koje nisu cijepljene protiv bolesti Aujeszkoga i imaju negativnu reakciju na serum-neutralizacijskom testu, ili negativan rezultat na ELISA testu za bolest Aujeszkoga, u skladu s odredbama ove Direktive:

               —

               mogu odbiti prijem na svoje državno područje sjemena iz centara za sakupljanje sjemena koji nemaju takav status, i

               —

               ne mogu zabraniti prijem sjemena nerastova koji su cijepljeni u centru za sakupljanje sjemena s G1 markiranim cjepivom, pod uvjetom da:

                           —

                           je to cijepljenje provedeno samo na nerastima koji su bili serološko negativni na virus bolesti Aujeszkoga,

                           —

                           serološke pretrage provedene najranije tri tjedna nakon cijepljenja tih nerastova ne pokazuju prisutnost protutijela izazvanih virusom te bolesti.
                           U tom slučaju uzorak sjemena iz svake dnevno dobivene serije namijenjene trgovini može biti podvrgnut testu izolacije virusa u odobrenom laboratoriju države članice odredišta.
                           Odredbe ovog stavka ne stupaju na snagu sve dok Komisija, djelujući u skladu s člankom 18., a najkasnije 1. srpnja 1991., ne utvrdi protokole za testove koji se koriste za te pretrage na temelju mišljenja Znanstvenog veterinarskog odbora, posebno glede učestalosti testova koji će se provoditi u centrima, testova izolacije virusa te učinkovitosti i sigurnosti G1 markiranog cjepiva.

         2.   U skladu s postupkom iz članka 18., može se odlučiti da se odredbe iz stavka 1. prošire na dio državnog područja države članice ako svi centri za sakupljanje sjemena na tom dijelu državnog područja drže samo životinje koje imaju negativnu reakciju na serum neutralizacijski test ili ELISA test za bolest Aujeszkoga.
   3.   Vijeće mora, do 31. prosinca 1992., razmotriti ovaj članak na temelju izvješća Komisije zajedno s mogućim prijedlozima.
   Članak 5.
   1.   Država članica na čijem se državnom području nalazi centar za sakupljanje sjemena osigurava da se odobrenje iz članka 3. točke (a) izdaje samo ako udovoljava uvjetima iz Priloga A i poštuje druge odredbe ove Direktive.
   Država članica također osigurava da službeni veterinar nadzire poštovanje tih odredbi. Službeni veterinar predlaže ukidanje odobrenja ako se jedna ili više odredbi više ne poštuju.
   2.   Svi odobreni centri za sakupljanje sjemena moraju se registrirati, a svakom se centru dodjeljuje veterinarski kontrolni broj. Sve države članice šalju popis centara za sakupljanje sjemena i njihovih veterinarskih kontrolnih brojeva drugim državama članicama i Komisiji te ih obavješćuju o svim ukinutim odobrenjima.
   3.   Opća pravila za primjenu ovog članka donose se u skladu s postupkom iz članka 18.
   Članak 6.
   1.   Države članice osiguravaju da svaku pošiljku sjemena prati certifikat o zdravlju životinja kojeg u skladu s obrascem iz Priloga D sastavlja službeni veterinar države članice sakupljanja.
   Taj certifikat mora:

               (a)

               biti sastavljen na najmanje jednom od službenih jezika države članice sakupljanja i na jednom od službenih jezika države članice odredišta;

               (b)

               pratiti pošiljku do odredišta u svom originalnom obliku;

               (c)

               biti sastavljen na jednom listu papira;

               (d)

               biti naslovljen na jednog primatelja.

         2.   Država članica odredišta može, osim mjera iz članka 8. Direktive 90/425/EEZ, poduzeti potrebne mjere, uključujući skladištenje u karanteni, pod uvjetom da to ne utječe na vitalnost sjemena, radi dobivanja konačnih dokaza u slučajevima gdje postoji sumnja da je sjeme zaraženo ili kontaminirano patogenim organizmima.
   POGLAVLJE III.

      Uvoz iz trećih zemalja

   Članak 7.
   1.   Država članica može dozvoliti uvoz sjemena samo iz onih trećih zemalja koje se nalaze na popisu sastavljenom u skladu s postupkom utvrđenim u članku 19. Taj se popis može dopunjavati ili mijenjati u skladu s postupkom utvrđenim u članku 18.
   2.   Pri odlučivanju o tome može li se neka treća zemlja staviti na popis iz stavka 1., u obzir se posebno mora uzeti:

               (a)

               zdravstveno stanje stoke, drugih domaćih životinja i divljači u toj zemlji, s posebnim naglaskom na bolesti egzotičnih životinja i na zdravstvene uvjete okoliša u toj zemlji koji bi mogli ugroziti zdravlje životinja u državama članicama;

               (b)

               redovitost i pravovremenost dostavljanja informacija iz te zemlje o postojanju zaraznih bolesti životinja prenosivih sjemenom na njezinom državnom području, a posebno onih bolesti koje su navedene na popisima A i B Međunarodnog ureda za epizootije;

               (c)

               pravila u toj zemlji o sprečavanju i kontroli bolesti životinja;

               (d)

               struktura veterinarskih službi u toj zemlji i njihove ovlasti;

               (e)

               organizacija i provedba mjera za sprečavanje i kontrolu zaraznih bolesti životinja; i

               (f)

               jamstva koja ta država može dati u vezi s usklađenosti s ovom Direktivom.

         3.   Popis iz stavka 1. te sve izmjene istog objavljuju se u Službenom listu Europskih zajednica.
   Članak 8.
   1.   U skladu s postupkom utvrđenim u članku 19. sastavlja se popis centara za sakupljanje sjemena iz kojih države članice mogu dozvoliti uvoz sjemena podrijetlom iz trećih zemalja. Popis se može mijenjati ili dopunjavati u skladu s istim postupkom.
   2.   Pri odlučivanju o tome može li se neki centar za sakupljanje sjemena u trećoj zemlji staviti na popis iz stavka 1., u obzir se posebno moraju uzeti veterinarske službe i nadzor kojem podliježu centri za sakupljanje sjemena.
   3.   Centar za sakupljanje sjemena može biti na popisu iz stavka 1. samo ako:

               (a)

               je smješten u jednoj od zemalja koja je na popisu iz članka 7. stavka 1.;

               (b)

               ispunjava zahtjeve iz poglavlja I. i II. Priloga A;

               (c)

               je službeno odobren za izvoz u Zajednicu od strane veterinarskih službi predmetne treće zemlje;

               (d)

               se nalazi pod nadzorom veterinara centra predmetne treće zemlje; i

               (e)

               najmanje dva puta godišnje podliježe nadzoru službenog veterinara predmetne treće zemlje.

         Članak 9.
   1.   Sjeme mora potjecati od životinja koje su, neposredno prije sakupljanja njihova sjemena, provele najmanje tri mjeseca na državnom području treće zemlje koja se nalazi na popisu iz članka 7. stavka 1.
   2.   Ne dovodeći u pitanje članak 7. stavak 1. kao ni stavak 1. ovog članka, države članice ne odobravaju uvoz sjemena iz treće zemlje koja se nalazi na popisu ako to sjeme ne udovoljava zahtjevima zdravlja životinja, donesenim na temelju postupka utvrđenog u članku 18., za uvoz sjemena iz te zemlje.
   Kod donošenja zahtjeva iz prvog podstavka, potrebno je uzeti u obzir:

               (a)

               zdravstvenu situaciju na području koje okružuje centar za sakupljanje sjemena, s posebnim naglaskom na bolesti s popisa A Međunarodnog ureda za epizootije;

               (b)

               zdravstveno stanje stada u centru za sakupljanje sjemena i uvjete za testiranje;

               (c)

               zdravstveno stanje rasplodnjaka i uvjete za testiranje;

               (d)

               uvjete za testiranje u vezi sa sjemenom.

         3.   Referentna osnova za utvrđivanje uvjeta zdravlja životinja su standardi iz poglavlja II. i odgovarajućih priloga. U skladu s postupkom utvrđenim u članku 18. te na temelju pojedinačnih slučajeva može se odlučiti o izuzecima od tih uvjeta ako predmetna treća zemlja daje slična ili barem jednakovrijedna jamstva u vezi sa zdravljem životinja.
   4.   Primjenjuje se članak 4.
   Članak 10.
   1.   Države članice odobravaju uvoz sjemena samo uz podnošenje certifikata o zdravlju životinja kojeg je sastavio i potpisao službeni veterinar treće zemlje u kojoj je sjeme sakupljeno.
   Taj certifikat mora:

               (a)

               biti sastavljen na najmanje jednom od službenih jezika države članice odredišta i na jednom od službenih jezika države članice gdje se provodi kontrola uvoza iz članka 11.;

               (b)

               pratiti sjeme do odredišta u svom originalnom obliku;

               (c)

               biti sastavljen na jednom listu papira;

               (d)

               biti naslovljen na jednog primatelja.

         2.   Certifikat o zdravlju životinja mora odgovarati obrascu sastavljenom u skladu s postupkom iz članka 19.
   Članak 11.
   1.   Države članice osiguravaju da svaka pošiljka sjemena koje ulazi na carinsko područje Zajednice prođe kontrolu prije stavljanja u slobodan promet ili stavljanja u postupak carinjenja te zabranjuju unošenje sjemena u Zajednicu ako kontrola uvoza pri dolasku otkrije da:

               —

               sjeme ne dolazi s državnog područja treće zemlje koja se nalazi na popisu sastavljenom u skladu s člankom 7. stavkom 1.,

               —

               sjeme ne dolazi iz centra za sakupljanje sjemena koji se nalazi na popisu iz članka 8. stavka 1.,

               —

               sjeme dolazi s državnog područja treće zemlje iz koje je uvoz zabranjen u skladu s člankom 15. stavkom 2.,

               —

               certifikat o zdravlju životinja koji prati sjeme nije u skladu s uvjetima utvrđenima u članku 10. i sastavljen u skladu s istima.

         Ovaj se stavak ne primjenjuje na pošiljke sjemena koje dolaze na carinsko područje Zajednice i u postupku su carinskog provoza za pošiljku namijenjenu odredištu koje se nalazi izvan navedenog područja.
   Međutim, primjenjuje se ako se carinski provoz odbije tijekom prijevoza kroz područje Zajednice.
   2.   Država članica odredišta može poduzeti potrebne mjere, uključujući pohranu u karanteni, pod uvjetom da to ne utječe na vitalnost sjemena, kako bi dobila konačne dokaze u slučajevima u kojima se sumnja da je sjeme zaraženo patogenim organizmima.
   3.   Ako je uvoz sjemena zabranjen po bilo kojoj osnovi navedenoj u stavcima 1. i 2., a treća zemlja izvoznica ne dozvoli povrat sjemena u roku od 30 dana za zamrznuto sjeme, ili odmah za svježe sjeme, nadležno veterinarsko tijelo države članice odredišta može narediti njegovo uništavanje.
   Članak 12.
   Svaka pošiljka sjemena kojoj država članica dozvoli uvoz u Zajednicu na temelju kontrole iz članka 11. stavka 1., pri slanju na državno područje druge države članice mora biti popraćena originalnim certifikatom o zdravlju životinja ili ovjerenom preslikom istog, koje u oba slučaja ovjerava nadležno tijelo odgovorno za kontrolu provedenu u skladu s člankom 11.
   Članak 13.
   Ako je odlučeno da se poduzmu mjere uništavanja sjemena sukladno članku 11. stavku 3., sve nastale troškove snosi pošiljatelj, primatelj ili njihov zastupnik i to bez naknade od strane države članice.
   POGLAVLJE IV.

      Mjere predostrožnosti i kontrole

   Članak 14.
   Pravila utvrđena Direktivom 90/425/EEZ se primjenjuju posebno u vezi s pregledima na podrijetlu, organizacijom i nadzorom pregleda koje obavlja država članica odredišta.
   Članak 15.
   1.   Mjere predostrožnosti iz članka 10. Direktive 90/425/EEZ se primjenjuju u trgovini unutar Zajednice.
   2.   Ne dovodeći u pitanje članke 8., 9. i 10., ako se u trećoj zemlji pojavi ili proširi zarazna bolest životinja koja se može prenositi sjemenom te može ugroziti zdravlje stoke u državi članici, ili ako to opravdava bilo koji drugi razlog vezan uz zdravlje životinja, predmetna država članica odredišta zabranjuje uvoz tog sjemena, bez obzira je li uvezeno izravno ili neizravno preko druge države članice, bilo iz cijelog državnog područja treće zemlje ili dijela njezinog državnog područja.
   O mjerama koje države članice poduzimaju na temelju prvog podstavka i ukidanju takvih mjera moraju se odmah obavijestiti druge države članice i Komisija zajedno s razlozima za takve mjere.
   Na temelju postupka utvrđenim u članku 18., može se odlučiti da je potrebno te mjere izmijeniti, posebno radi njihovog usklađivanja s mjerama donesenim u drugim državama članicama, ili da ih se mora ukinuti.
   Ako dođe do situacije predviđene u prvom podstavku i ako je potrebno da druge države članice također primijene poduzete mjere sukladno tom podstavku, izmijenjene prema potrebi u skladu s trećim podstavkom, poduzimaju se odgovarajući koraci u skladu s postupkom iz članka 18.
   Nastavak uvoza iz predmetne treće zemlje se odobrava u skladu s postupkom iz članka 18.
   Članak 16.
   1.   Veterinarski stručnjaci Komisije mogu, u suradnji s nadležnim tijelima država članica i trećih zemalja, provesti preglede na licu mjesta ako je to neophodno radi osiguranja ujednačene primjene ove Direktive.
   Država sakupljanja na čijem se državnom području provodi pregled pruža svu potrebnu pomoć stručnjacima pri izvršenju njihovih dužnosti. Komisija izvješćuje predmetnu državu sakupljanja o rezultatima pregleda.
   Predmetna država sakupljanja poduzima sve mjere koje se pokažu potrebnima za poštovanje rezultata pretrage. Ako država sakupljanja ne poduzme te mjere, Komisija može, nakon što situaciju ispita Stalni veterinarski odbor, primijeniti odredbe trećeg podstavka članka 6. stavka 2. i članka 5.
   2.   Opće odredbe za provedbu ovog članka, posebno što se tiče učestalosti i načina izvođenja pregleda iz stavka 1. prvog podstavka utvrđuju se u skladu s postupkom iz članka 19.
   POGLAVLJE V.

      Završne odredbe

   Članak 17.
   Prilozi ovoj Direktivi se izmjenjuju u skladu s postupkom iz članka 18. radi njihove prilagodbe tehnološkom napretku.
   Članak 18.
   1.   Ako je potrebno djelovati sukladno s postupkom utvrđenom u ovom članku, predsjednik bez odlaganja, bilo na vlastitu inicijativu ili na zahtjev države članice, predmet prosljeđuje Stalnom veterinarskom odboru (dalje u tekstu Odbor) osnovanom Odlukom 68/361/EEZ (11).
   2.   Glasovi država članica u Odboru se ponderiraju na način utvrđen u članku 148. stavku 2. Ugovora. Predsjedavajući ne glasuje.
   3.   Predstavnik Komisije podnosi nacrt mjera koje je potrebno donijeti. Odbor daje svoje mišljenje o nacrtu u roku kojega predsjedavajući može odrediti sukladno žurnosti predmeta. Mišljenja se donose većinom od 54 glasa.
   4.   Komisija donosi i primjenjuje mjere bez odlaganja ako su one u skladu s mišljenjem Odbora. Ako nisu u skladu s mišljenjem Odbora ili ako mišljenje nije doneseno, Komisija odmah podnosi Vijeću prijedlog u vezi s mjerama koje je potrebno poduzeti. Vijeće donosi mjere kvalificiranom većinom.
   Ako po isteku tri mjeseca od datuma kad mu je predmet upućen Vijeće ne donese nikakve mjere, Komisija donosi predložene mjere i primjenjuje ih bez odlaganja, osim ako Vijeće nije odlučilo protiv navedenih mjera običnom većinom.
   Članak 19.
   1.   Ako je potrebno djelovati sukladno s postupkom utvrđenom u ovom članku, predsjednik bez odlaganja predmet prosljeđuje Odboru, bilo na vlastitu inicijativu ili na zahtjev države članice.
   2.   Glasovi država članica u Odboru se ponderiraju na način utvrđen u članku 148. stavku 2. Ugovora. Predsjedavajući ne glasuje.
   3.   Predstavnik Komisije podnosi Odboru nacrt mjera koje je potrebno donijeti. Odbor daje svoje mišljenje o tim mjerama u roku od dva dana. Mišljenje se donosi većinom od 54 glasa.
   4.   Komisija odmah donosi i primjenjuje mjere ako su one u skladu s mišljenjem Odbora. Ako nisu u skladu s mišljenjem Odbora ili ako mišljenje nije doneseno, Komisija odmah podnosi Vijeću prijedlog u vezi s mjerama koje se trebaju poduzeti. Vijeće donosi mjere kvalificiranom većinom.
   Ako u roku od 15 dana od datuma na koji mu je predmet upućen Vijeće ne donese nikakve mjere, Komisija donosi predložene mjere i odmah ih primjenjuje, osim ako Vijeće nije odlučilo protiv navedenih mjera običnom većinom.
   Članak 20.
   1.   Ova se Direktiva ne primjenjuje na sjeme sakupljeno i obrađeno u državi članici prije 31. prosinca 1991.
   2.   Do stupanja na snagu odluka donesenih sukladno člancima 8., 9. i 10., države članice pri uvozu sjemena iz trećih zemalja ne primjenjuju uvjete koji su povoljniji od onih koji proizlaze iz primjene poglavlja II.
   Članak 21.
   Države članice donose zakone i druge propise potrebne za usklađivanje s ovom Direktivom najkasnije do 31. prosinca 1991. One o tome odmah obavješćuju Komisiju.
   Članak 22.
   Ova je Direktiva upućena državama članicama.

      Sastavljeno u Luxembourgu 26. lipnja 1990.

            Za Vijeće

            Predsjednik

         M. O’KENNEDY

      (1)  SL C 267, 6.10.1983., str. 5.

      (2)  SL C 342, 19.12.1983., str. 11.

      (3)  SL C 140, 28.5.1984., str. 6.

      (4)  SL 121, 29.7.1964., str. 1977/64.

      (5)  SL L 153, 6.6.1989., str. 29.

      (6)  SL L 302, 31.12.1972., str. 28.

      (7)  SL L 93, 6.4.1989., str. 25.

      (8)  SL L 395, 31.12.1989., str. 13.

      (9)  SL L 194, 22.7.1988., str. 10.

      (10)  SL L 224, 18.8.1990., str. 29.

      (11)  SL L 255, 18.10.1968., str. 23.
   PRILOG A
   POGLAVLJE I.

      Uvjeti za odobrenje centara za sakupljanje sjemena

   Centri za sakupljanje sjemena moraju:

               (a)

               biti pod stalnim nadzorom veterinara centra;

               (b)

               imati najmanje:

                           i.

                           nastambe za životinje uključujući prostorije za karantenu;

                           ii.

                           prostorije za sakupljanje sjemena uključujući odvojenu prostoriju za čišćenje i dezinfekciju ili sterilizaciju opreme;

                           iii.

                           prostoriju za obradu sjemena koja ne mora nužno biti na istoj lokaciji;

                           iv.

                           prostoriju za skladištenje sjemena koja ne mora nužno biti na istoj lokaciji;

               (c)

               biti izgrađeni ili izolirani tako da se spriječi kontakt sa stokom izvan centra;

               (d)

               biti izgrađeni tako da se nastambe za životinje i prostorije za prikupljanje, obradu i skladištenje sjemena mogu lako čistiti i dezinficirati;

               (e)

               imati prostorije za karantenu koje nemaju izravnu komunikaciju s normalnim životinjskim smještajem;

               (f)

               biti izvedeni tako da su životinjske nastambe fizički odvojene od prostorije za obradu sjemena te da su i jedne i druge odvojene od prostorije za skladištenje sjemena.

         POGLAVLJE II.

      Uvjeti za nadzor centara za sakupljanje sjemena

   Centri za sakupljanje sjemena moraju:

               (a)

               biti pod nadzorom tako da drže samo mužjake one vrste čije se sjeme uzima;

               (b)

               biti pod nadzorom tako da se vodi evidencija, dokumentacija ili računalna evidencija svih svinja u centru s detaljnim podacima o pasmini, datumu rođenja te identifikaciji svake životinje, te također evidencija, dokumentacija ili računalna evidencija o svim obavljenim pregledima na bolesti i svim cijepljenjima, uključujući i podatke o statusu bolesti/zdravlja za svaku životinju;

               (c)

               biti redovito pregledavani od strane službenog veterinara najmanje dva puta godišnje, pri čemu se provjeravaju uvjeti za odobrenje i nadzor centra;

               (d)

               biti pod nadzorom tako da je onemogućen ulaz neovlaštenim osobama. Nadalje, ovlašteni posjetitelji moraju udovoljavati uvjetima koje odredi veterinar centra;

               (e)

               zapošljavati tehnički kompetentno osoblje koje je odgovarajuće osposobljeno za postupke dezinfekcije i higijenske tehnike bitne za kontrolu širenja bolesti;

               (f)

               biti pod nadzorom tako:

                           i.

                           da se samo sjeme sakupljeno u odobrenom centru obrađuje i skladišti u odobrenim centrima, bez dolaska u kontakt s bilo kojom drugom pošiljkom sjemena;

                           ii.

                           da se sakupljanje, obrada i skladištenje sjemena obavlja isključivo na lokacijama koje su za tu svrhu namijenjene i pod najstrožim higijenskim uvjetima;

                           iii.

                           da se svi predmeti koji dolaze u kontakt sa sjemenom ili rasplodnjakom tijekom sakupljanja i obrade pravilno dezinficiraju ili steriliziraju prije uporabe;

                           iv.

                           da su proizvodi životinjskog podrijetla koji se koriste u obradi sjemena – uključujući dodatke ili razrjeđivač – dobiveni iz izvora koji ne predstavljaju rizik za zdravlje životinja ili su tako obrađeni prije uporabe da je takav rizik otklonjen;

                           v.

                           da su posude za skladištenje i posude za prijevoz pravilno dezinficirane ili sterilizirane prije svakog početka punjenja;

                           vi.

                           da kriogena tvar koja se koristi nije prethodno uporabljena za druge proizvode životinjskog podrijetla;

                           vii.

                           da se svaka serija sjemena, bez obzira na to je li sjeme odvojeno na pojedinačne doze ili nije, jasno označi tako da je moguće odmah utvrditi datum sakupljanja sjemena te pasminu i identifikaciju rasplodnjaka, kao i naziv i veterinarski kontrolni broj centra prije kojeg treba biti naznačena država podrijetla, prema potrebi, u obliku šifre; karakteristike i oblik ovog označavanja se utvrđuju sukladno postupku iz članka 19.

         PRILOG B
   POGLAVLJE I.

      Uvjeti koji se primjenjuju na prijem životinja u odobrene centre za sakupljanje sjemena

   1.   Svi nerasti primljeni u centar za sakupljanje sjemena moraju:

               (a)

               provesti najmanje 30 dana u karanteni u prostoru koji je posebno za tu svrhu odobrilo nadležno tijelo države članice i gdje se nalaze samo nerasti najmanje jednakog zdravstvenog statusa;

               (b)

               prije ulaska u prostor karantene opisan u točki (a), biti izabrani iz stada ili gospodarstva:

                           i.

                           za koje je službeno potvrđeno da u njima nema klasične svinjske kuge;

                           ii.

                           u kojima nema bruceloze;

                           iii.

                           u kojima u prethodnih 12 mjeseci nije bila prisutna niti jedna životinja koja je cijepljena protiv slinavke i šapa;

                           iv.

                           u kojima u prethodnih 12 mjeseci nisu utvrđeni klinički, serološki ili virološki znakovi bolesti Aujeszkoga;

                           v.

                           koji nisu obuhvaćeni niti jednom zabranom u skladu sa zahtjevima Direktive 64/432/EEZ u pogledu afričke svinjske kuge, vezikularne bolesti svinja, Teschenove bolesti te slinavke i šapa.

                     Životinje je zabranjeno prethodno držati u drugim stadima s nižim statusom;

               (c)

               prije razdoblja karantene iz točke (a), a unutar 30 prethodnih dana, proći sljedeće testove s negativnim rezultatima:

                           i.

                           reakcija vezanja komplementa za utvrđivanje bruceloze obavljena u skladu s odredbama Priloga C Direktivi 64/432/EEZ;

                           ii.

                                       —

                                       serum neutralizacijski ili ELISA test koristeći sve virusne antigene kod necijepljenih svinja,

                                       —

                                       ELISA test za G1 antigene kod svinja cijepljenih G1 markiranim cjepivom;

                           iii.

                           do uvođenja programa Zajednice za borbu protiv slinavke i šapa, ELISA test za utvrđivanje prisutnosti slinavke i šapa;

                           iv.

                           ELISA test ili serum neutralizacijski test za utvrđivanje prisutnosti klasične svinjske kuge.

                     Nadležno tijelo može odobriti da se testovi iz točke (c) obave u prostorijama za karantenu pod uvjetom da su rezultati poznati prije početka razdoblja karantene u trajanju od 30 dana iz točke (d);

               (d)

               tijekom razdoblja karantene od najmanje 30 dana navedenog u točki (a), proći sljedeće testove s negativnim rezultatima:

                           i.

                           test aglutinacije seruma u skladu s postupkom utvrđenim u Prilogu C Direktivi 64/432/EEZ koji pokazuje titar na brucelu niži od 30 IU aglutinacije po mililitru i reakcija vezanja komplementa koja pokazuje titar na brucelu niži od 20 EEC jedinica po mililitru (20 ICFT jedinica) kod životinja koje dolaze iz stada u kojima nema bruceloze;

                           ii.

                                       —

                                       serum neutralizacijski ili ELISA test koristeći sve virusne antigene kod necijepljenih svinja,

                                       —

                                       ELISA test za G1 antigene kod svinja cijepljenih G1 markiranim cjepivom;

                           iii.

                           do uvođenja programa Zajednice za borbu protiv slinavke i šapa, ELISA test za utvrđivanje prisutnosti slinavke i šapa;

                           iv.

                           test mikroskopske aglutinacije za utvrđivanje prisutnosti leptospiroze (sero-vars pomona, grippotyphosa, tarassovi, hardjo, bratislava i ballum serum virusi), ili su liječeni protiv leptospiroze dvjema injekcijama streptomicina u razmaku od 14 dana (25 mg po kg žive vage).

         Ne dovodeći u pitanje odredbe koje se primjenjuju u slučajevima gdje se utvrdi slinavka i šap te svinjska kuga, ako je bilo koji od gore navedenih testova pozitivan, ta se životinja mora odmah odstraniti iz prostorije za karantenu. U slučaju grupne karantene nadležno tijelo mora poduzeti sve potrebne mjere koje omogućuju preostalim životinjama prijem u centar za sakupljanje sjemena u skladu s ovim Prilogom.
   2.   Svi se testovi moraju provoditi u laboratorijima koje je odobrila država članica.
   3.   Životinje se mogu primiti u centar za sakupljanje sjemena samo s izričitim dopuštenjem veterinara centra. Sva premještanja životinja, u i iz centra, moraju biti evidentirana.
   4.   Niti jedna životinja primljena u centar za sakupljanje sjemena ne smije pokazivati nikakve kliničke znakove bolesti na dan prijema; sve životinje moraju, ne dovodeći u pitanje stavak 5., dolaziti iz prostorije za karantenu kako je navedeno u stavku 1. točki (a) koja na dan dopreme službeno udovoljava sljedećim uvjetima:

               (a)

               smještena je u središtu područja promjera 10 kilometara u kojem najmanje 30 dana nije bio utvrđen niti jedan slučaj slinavke i šapa ili svinjske kuge;

               (b)

               u kojoj najmanje tri mjeseca nije bilo slinavke i šapa te bruceloze;

               (c)

               u kojoj najmanje 30 dana nije bilo bolesti Aujeszkoga i onih bolesti svinja koje se obavezno prijavljuju u skladu s Prilogom E Direktivi 64/432/EEZ.

         5.   Pod uvjetom da su ispunjeni uvjeti utvrđeni u stavku 4. a rutinski testovi iz poglavlja II. provedeni tijekom prethodnih 12 mjeseci, životinje se mogu premjestiti iz jednog odobrenog centra za sakupljanje sjemena u drugi jednakog zdravstvenog statusa bez karantene ili testiranja ako je premještaj izravan. Predmetna životinja ne smije doći u izravan ili neizravan kontakt s dvopapkarima nižeg zdravstvenog statusa, a prijevozna sredstva koja se koriste moraju se dezinficirati prije uporabe. Ako se premještanje iz jednog centra za sakupljanje sjemena u drugi odvija između država članica, mora se odvijati u skladu s Direktivom 64/432/EEZ.
   POGLAVLJE II.

      Obvezni rutinski testovi za neraste koji se drže u odobrenim centrima za sakupljanje sjemena

   1.   Svi nerasti koji se drže u odobrenom centru za sakupljanje sjemena moraju pri odlasku iz centra proći sljedeće testove s negativnim rezultatima:

               i.

                           —

                           serum neutralizacijski test ili ELISA test koristeći sve virusne antigene kod necijepljenih svinja,

                           —

                           ELISA test za G1 antigene kod svinja cijepljenih G1 markiranim cjepivom;

               ii.

               do uvođenja programa Zajednice za borbu protiv slinavke i šapa, ELISA test za utvrđivanje prisutnosti slinavke i šapa;

               iii.

               reakcija vezanja komplementa za utvrđivanje bruceloze u skladu s Prilogom C Direktivi 64/432/EEZ;

               iv.

               ELISA test ili serum neutralizacijski test za utvrđivanje prisutnosti klasične svinjske kuge.

         Osim toga, nerasti koji provedu više od 12 mjeseci u centru za sakupljanje sjemena moraju biti podvrgnuti testovima iz točaka i. i iii. najkasnije 18 mjeseci po prijemu.
   2.   Svi se testovi moraju provoditi u laboratorijima koje je odobrila država članica.
   3.   Ne dovodeći u pitanje odredbe koje se primjenjuju u slučajevima gdje se utvrdi slinavka i šap te svinjska kuga, ako je bilo koji od gore navedenih testova pozitivan, ta se životinja mora izolirati, a sjeme uzeto od nje nakon zadnjeg negativnog testa se ne smije staviti u promet za trgovinu unutar Zajednice.
   Sjeme dobiveno od svih ostalih životinja u centru od datuma kad je pozitivan test proveden mora se posebno uskladištiti i ne može se staviti u promet za trgovinu unutar Zajednice sve dok centar ponovo ne stekne svoj zdravstveni status.
   PRILOG C
   Uvjeti kojima mora udovoljavati sjeme sakupljeno u odobrenim centrima radi trgovine unutar Zajednice
   1.   Sjeme mora biti dobiveno od životinja koje:

               (a)

               ne pokazuju kliničke znakove bolesti na dan uzimanja sjemena;

               (b)

               nisu cijepljene protiv slinavke i šapa;

               (c)

               ispunjavaju zahtjeve iz Priloga B poglavlja I.;

               (d)

               se ne smiju koristiti za prirodni pripust;

               (e)

               držane su u centrima za sakupljanje sjemena u kojima najmanje tri mjeseca prije otpreme sjemena nije bilo slinavke i šapa i koji se nalaze u središtu područja promjera 10 kilometara na kojem najmanje 30 dana nije bilo niti jednog slučaja slinavke i šapa; osim toga centri ne smiju biti smješteni na ograničenom području određenom u skladu s odredbama direktiva koje se odnose na zarazne bolesti svinja;

               (f)

               držane su u centrima za sakupljanje sjemena u kojima tijekom 30 dana prije sakupljanja sjemena nije bilo onih bolesti svinja koje treba obvezno prijaviti u skladu s Prilogom E Direktivi 64/432/EEZ ni bolesti Aujeszkoga.

         2.   Sjemenu se nakon završnog razrjeđivanja mora dodati učinkovita kombinacija antibiotika posebno protiv leptospiroza i mikoplazmi. Ta kombinacija mora imati učinak koji je najmanje istovjetan sljedećim koncentracijama:

               ne manje od:

               500 IU streptomicina po ml,

               500 IU penicilina po ml,

               150 μg linkomicina po ml,

               300 μg spektinomicina po ml.

         Odmah po dodavanju antibiotika razrijeđeno se sjeme mora držati na temperaturi od najmanje 15 °C najmanje 45 minuta.
   3.   Sjeme namijenjeno trgovini unutar Zajednice se mora:

               i.

               prije otpreme uskladištiti kako je to određeno u poglavljima I. i II. Priloga A;

               ii.

               prevoziti do države članice odredišta u posudama koje su bile očišćene i dezinficirane ili sterilizirane prije uporabe te koje su zapečaćene prije otpreme iz odobrenih skladišnih prostorija.

         PRILOG D